EkBass/fiwiki-20250220-pages-articles huggingface dataset:
William Holland

William Joseph Holland (8. maaliskuuta 1874 Boston – 20. marraskuuta 1930 Malden) oli yhdysvaltalainen pikajuoksija. Hän voitti Pariisin olympialaisissa 1900 400 metrillä hopeaa ajalla 49,6. Hän sijoittui samoissa kisoissa 200 metrillä neljänneksi. ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1874 syntyneet Luokka:Vuonna 1930 kuolleet
Lasse Mäkinen

Lasse Mäkinen on Kauhavan entinen kunnan- ja kaupunginjohtaja. Mäkinen toimi Kauhavan kunnan- ja kaupunginjohtajana 1983–2008. Hän on koulutukseltaan hallintotieteiden maisteri. Ennen valintaansa Kauhavan kunnanjohtajaksi Mäkinen toimi Oulaisten kaupunginsihteerinä. Hänet valittiin uudeksi kunnanjohtajaksi 28. kesäkuuta 1982. Mäkinen ryhtyi hoitamaan kunnanjohtan virkaa helmikuusta 1983 lukien. Hän jäi eläkkeelle vuoden 2008 lopussa, kun Kauhava, Alahärmä, Ylihärmä ja Kortesjärvi yhdistyivät uudeksi Kauhavaksi. Mäkinen sai kaupunkineuvoksen arvonimen 2009. == Lähteet == Luokka:Kauhavan kunnan- ja kaupunginjohtajat Luokka:Syntymävuosi puuttuu Luokka:Elävät henkilöt
Kaisa Nyberg

Kaisa Tellervo Nyberg (o.s. Holma; s. 13. toukokuuta 1948 Oulu) on suomalainen matemaatikko, joka on työskennellyt kryptografian ja kyberturvallisuuden tutkijana sekä Aalto-yliopiston professorina (nykyisin emerita). Teknillisen korkeakoulun professoriksi Nyberg tuli vuonna 2005 ja hän jäi eläkkeelle toukokuussa 2016. Nyberg tuli ylioppilaaksi Tapiolan yhteiskoulusta (1966). Hän valmistui Helsingin yliopistosta filosofian kandidaatiksi 1971 ja filosofian tohtoriksi 1980 matematiikan alalta. Hänen englanninkielinen väitöskirjansa käsitteli topologiaa ja oli otsikoitu On Subspaces of Products of Nuclear Fréchet Spaces.Genealogy.ams.org Helsingin yliopiston matematiikan dosentti hän on ollut vuodesta 1986 ja Teknilisen korkeakoulun kryptologian dosenttina hän toimi vuosina 1997–2004. Nyberg on saanut useita tunnustuksia työstään. Hänelle myönnettiin IACR:n fellow-jäsenyys tunnustuksena ansiokkaasta tieteellisestä työstä salaustekniikoiden tutkimuksessa.Uutiset Aalto.fi Vuonna 2018 Suomen Kulttuurirahasto myönsi hänelle 30 000 euron palkinnon merkittävästä kulttuuriteosta.Kryptologi, muotoilija ja elokuvaohjaaja palkittiin merkittävistä kulttuuriteoista ==Lähteet== ==Aiheesta muualla== * Kaisa Nybergin sivu Aalto-yliopistossa * Vieraskynä: Näin minusta tuli kryptologi (9.2.2017) (viestintavirasto.fi) Luokka:Suomalaiset matemaatikot Luokka:Suomalaiset professorit Luokka:Aalto- yliopiston professorit Luokka:Vuonna 1948 syntyneet Luokka:Elävät henkilöt
Franciszek Nowicki

Franciszek Henryk Siła-Nowicki (29. tammikuuta 1864, Krakova – 3. syyskuuta 1935 Zawoja) oli Nuorta Puolaa edustanut runoilija, vuorikiipeilijä, sosialistinen aktivisti ja tatravuorilla olevan Orla Perć-retkeilyreitin suunnittelija. ==Elämä== Franciszek Nowickin isä oli eläintieteilijä ja puolalaisen luonnonsuojelun pioneeri Maksymilian Nowicki ja äiti Antonina Kasparek, jonka veli oli kansainvälisen oikeuden professori, Jagellon yliopiston rehtori Franciszek Kasparek. Yliopistossa opiskellessaan Nowicki toimitti yhdessä Kazimierz Tetmajerin, Andrzej Niemojewskin, Artur Górskin kanssa sosialistista lehteä Ognisko. Joitakin vuosia myöhemmin hän oli mukana perustamassa Puolan sosiaalidemokraattista puoluetta (Polska Partia Socjalistyczno-Demokratyczna). Vuodesta 1894 lähtien hän opetti toisen asteen oppilaitoksessa (gimnazjum). In 1924 Nowicki jäi eläkkeelle, ja vuonna 1934 hänestä tuli puolalaisten kirjailijoiden yhdistyksen kunniajäsen (Związek Zawodowy Literatów Polskich). Nowicki julkaisi runoja ja tarinoita ja käänsi Goethen tuotantoa. ==Katso myös== * Nuori Puola Luokka:Puolalaiset poliitikot Luokka:Puolalaiset runoilijat Luokka:Puolalaiset kirjailijat Luokka:Vuonna 1864 syntyneet Luokka:Vuonna 1935 kuolleet
Shericka Jackson

Shericka Jackson (s. 16. heinäkuuta 1994) on jamaikalainen pikajuoksija. Hänen päälajinsa oli pitkään 400 metrin juoksu mutta hän on sittemmin keskittynyt lyhyemmille matkoille. Hän on 200 metrin juoksun kaksinkertainen maailmanmestari sekä pikaviestin olympiavoittaja ja kaksinkertainen maailmanmestari. Rion olympialaisissa 2016 Jackson sai 400 metrillä olympiapronssia ajalla 49,85. Hän juoksi välierässä ennätyksensä 49,83. 4 × 400 metrin viestissä hän saavutti olympiahopeaa. Vuodelle 2021 siirretyissä Tokion olympialaisissa hän saavutti 100 metrillä pronssia ennätysajallaan 10,76 Jamaikan ottaessa kolmoisvoiton. 200 metrillä hän karsiutui alkuerissä. Hän juoksi ankkuriosuuden Jamaikan 4 × 100 metrin viestijoukkueessa, joka voitti kultaa maan ennätysajalla 41,02. 4 × 400 metrin viestissä hän juoksi kolmannen osuuden Jamaikan pronssijoukkueessa. Jackson saavutti pronssia omalla silloisella ennätyksellään 49,99 vuoden 2015 MM-kilpailuista Pekingistä. Samoissa kisoissa hän saavutti kultaa 4 × 400 metrin viestissä. Lontoon MM-kilpailuissa 2017 hän oli 400 metrillä viides. Dohan MM- kilpailuissa 2019 hän saavutti pronssia 400 metrillä ennätyksellään 49,47. Lisäksi hän saavutti kultaa 4 × 100 ja pronssia 4 × 400 metrin viestissä juosten kummassakin ankkuriosuuden. Belgradin sisäratojen MM-kilpailuissa 2022 hän oli 60 metrin juoksussa viides. Eugenen MM-kilpailuissa 2022 hän voitti 200 metrin maailmanmestaruuden kaikkien aikojen toiseksi nopeimmalla ajalla 21,45. Lisäksi hän saavutti hopeaa 100 metrillä ennätyksellään 10,73 sekä pikaviestissä, jossa hän juoksi ankkuriosuuden. Budapestin MM-kilpailuissa 2023 hän voitti 200 metrin maailmanmestaruuden kisaennätyksellä ja maailman kaikkien aikojen toiseksi parhaalla ajalla 21,41. Lisäksi hän saavutti hopeaa 100 metrillä ajalla 10,72 ja 4 × 100 metrin viestissä. IAAF World Relays -viestimestaruuskilpailuissa Jackson sai 4 × 200 metrin viestissä kultaa 2017 ja pronssia 2019 sekä 4 × 400 metrin viestissä hopeaa 2014. Gold Coastin Kansainyhteisön kisoissa 2018 hän sai 200 metrillä hopeaa ennätyksellään 22,18. Pan-Amerikan kisoissa 2019 hän voitti kultaa 400 metrillä ajalla 50,73. Vuoden 2011 alle 18-vuotiaiden MM-kilpailuista Lillestä hän saavutti kultaa sekaviestistä ja pronssia 200 metriltä. Seuraavan vuoden alle 20-vuotiaiden MM-kilpailuista Jackson saavutti hopeaa pitkästä viestistä. == Henkilökohtaiset ennätykset == Laji Tulos Paikka Päivä 100 metrin juoksu 10,65 Kingston 7. heinäkuuta 2023 200 metrin juoksu 21,41 NR Budapest 25. elokuuta 2023 400 metrin juoksu 49,47 Doha 3. lokakuuta 2019 NR = maan ennätys == Lähteet == Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1994 syntyneet Luokka:Elävät henkilöt
Unikeko (täsmennyssivu)

Unikeko voi viitata seuraaviin: *unikeko, sikeäunisestä ihmisestä käytetty humoristinen nimitys *unikeot (Gliridae), jyrsijäheimo *unikeko (Glis glis), unikekojen heimoon kuuluva eläinlaji *Efesoksen seitsemän unikekoa, varhaiskristillisen pyhimyslegendan henkilöitä *unikeonpäivä, Efesoksen seitsemän unikeon muistoksi vietettävä kristillinen merkkipäivä *Unikeonpäivä (Naantali), Naantalissa Suomessa unikeonpäivänä järjestettävä tapahtuma *Unikeko (Sleeper), Woody Allenin ohjaama komediaelokuva vuodelta 1973.
Elaine Thompson-Herah

juoksi vain alkuerissä Elaine Thompson (s. 28. kesäkuuta 1992 Manchester) on jamaikalainen pikajuoksija, 100 ja 200 metrin juoksun olympiavoittaja. Thompson edustaa MVP Track & Field Clubia. Thompson voitti Keski-Amerikan ja Karibian -mestaruuskilpailuissa kultaa 4 × 100 metrin viestissä 2013 Viitattu 21.11.2019. Vuoden 2014 Kansainyhteisön kisoissa Glasgow’ssa hän juoksi Jamaikan pikaviestin kultajoukkueessa alkuerässä.http://g2014results.thecgf.com/athlete/athletics/1099921/e_thompson.html Thompson selviytyi finaaliin 200 metrillä vuoden 2015 MM-kilpailuissa Pekingissä. Finaalissa hän saavutti hopeaa Dafne Schippersin jälkeen omalla ennätyksellään 21,66. Thompson saavutti kisoista myös kultaa pikaviestistä. Vuoden 2016 sisäratojen MM-kilpailuista Portlandista hän saavutti pronssia 60 metriltä. Rio de Janeiron olympialaisissa 2016 Thompson voitti kultaa 100 metrillä ajalla 10,71 ja 200 metrillä ajalla 21,78 sekä sai hopeaa pikaviestistä. Hän voitti World Relays -kilpailuissa 2017 kultaa 4 × 200 metrin viestissä. Lontoon MM-kilpailuissa 2017 hän oli 100 metrillä viides. Hän sijoittui 60 metrillä neljänneksi Birminghamin MM-hallikilpailuissa 2018. Saman vuoden Gold Coastin Kansainyhteisön kisoissa hän sai pikaviestissä hopeaa ja oli 200 metrillä neljäs. Thompson saavutti IAAF World Relays -kilpailuissa 2019 pronssia 4 × 200 metrin viestissä. Saman vuoden Pan- Amerikan kisoissa Limassa hän voitti kultaa 100 metrillä ajalla 11,18. Dohan MM-kilpailuissa hän sijoittui 100 metrillä neljänneksi. Kesälle 2021 siirretyissä Tokion olympialaisissa hän voitti kultaa sekä 100 metrillä että 200 metrillä, molemmissa tuolloin kaikkien aikojen toiseksi parhailla ajoilla (10,61 ja 21,53). Näiden lisäksi hän oli mukana Jamaikan kultaa voittaneessa pikaviestijoukkueessa. Parisen viikkoa olympialaisten jälkeen Thompson paransi 100 metrin ennätystään Timanttiliigan kilpailussa Eugenessa aikaan 10,54 jääden Florence Griffith-Joynerin maailmanennätyksestä viisi sadasosasekuntia. Eugenen MM-kilpailuissa 2022 hän saavutti pronssia 100 metrillä ajalla 10,81 https://www.iltalehti.fi/yleisurheilun- mm-2022/a/1e93f3d9-1bf3-4a05-b8a4-d8d57ef48906, sijoittui 200 metrillä seitsemänneksi ja juoksi toisen osuuden Jamaikan hopeajoukkueessa 4 × 100 metrin viestissä. Saman vuoden Birminghamin Kansainyhteisön kisoissa hän saavutti kultaa 100 metrillä ajalla 10,95 ja 200 metrillä ajalla 22,02 sekä pronssia pikaviestissä. Budapestin MM-kilpailuissa 2023 hän juoksi alkuerissä Jamaikan 4 × 100 metrin viestijoukkueessa, joka toisella kokoonpanolla saavutti loppukilpailussa hopeaa. == Henkilökohtaiset ennätykset == Ulkoradoilla Laji Tulos Paikka Päivä 100 metrin juoksu 10,54 Eugene 21. elokuuta 2021 200 metrin juoksu 21,53 Tokio 3. elokuuta 2021 Sisäradoilla Laji Tulos Paikka Päivä 60 metrin juoksu 6,98 Birmingham 18. helmikuuta 2017 == Lähteet ja huomautukset == == Aiheesta muualla == Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1992 syntyneet Luokka:Elävät henkilöt
Melissa Bishop

Melissa Corrine Bishop (s. 5. elokuuta 1988 Eganville, Ontario) on kanadalainen keskimatkojen juoksija, joka kilpailee pääosin 800 metrin juoksussa. 173 senttimetriä pitkä ja 59 kilogrammaa painava Bishop edustaa Ottawa Lions Track and Field Clubia.http://melissaontherun.com/about.html Bishop kilpaili vuoden 2012 kesäolympialaisissa Lontoossa, jossa hän jäi alkueriin.http://www.sports-reference.com/olympics/athletes/bi/melissa- bishop-1.html Vuoden 2013 MM-kilpailuissa Moskovassa hän jäi niin ikään alkueriin. Vuoden 2015 MM-kilpailuissa Pekingissä hän selviytyi finaaliin uudella maansa ennätyksellä 1.57,52. Finaalissa hän saavutti hopeaa ajalla 1.58,12. Vuoden 2015 Pan-Amerikan kisoista Torontosta hän voitti kultaa ajalla 1.59,62.http://results.toronto2015.org/IRS/en/athletics/athlete- profile-n10182185-bishop-melissa.htm Rio de Janeiron olympialaisissa 2016 hän oli neljäs Kanadan ennätysajalla 1.57,02. Lontoon MM-kilpailuissa 2017 hän sijoittui viidenneksi. == Henkilökohtaiset ennätykset == === Ulkoradat === Laji Tulos Paikka Päivä 800 metrin juoksu 1.57,01 NR Monaco 21. heinäkuuta 2017 === Sisäradat === Laji Tulos Paikka Päivä 800 metrin juoksu 2.00,19 NR Glasgow 20. helmikuuta 2016 == Lähteet == Luokka:Kanadalaiset keskimatkojen juoksijat Luokka:Vuonna 1988 syntyneet Luokka:Elävät henkilöt
Jillian Camarena-Williams

Jillian Mary "Jill" Camarena-Williams (s. 2. maaliskuuta 1982 Vallejo, Kalifornia) on yhdysvaltalainen kuulantyöntäjä. 177 senttimetriä pitkä ja 111 kilogrammaa painava Camarena-Williams edustaa New York Athletics Clubia.http://results.toronto2015.org/IRS/en/athletics/athlete- profile-n10258688-camarena-williams-jillian.htm Hän pitää hallussaan Yhdysvaltain sisäratojen ennätystä. Camarena-Williams on osallistunut kaksiin kesäolympialaisiin vuosina 2008 ja 2012. Vuoden 2008 kesäolympialaisissa Pekingissä hän oli finaalin viimeinen.http://www.sports- reference.com/olympics/athletes/ca/jill-camarena-williams-1.html Vuoden 2011 MM-kilpailuista Camarena-Williams saavutti pronssia tuloksella 20,02. Hän on osallistunut kolmiin MM-kilpailuihin. Vuoden 2015 Pan-Amerikan kisoista Camarena-Williams saavutti hopeaa tuloksella 18,65. Camarena-Williams kärähti klomifeenin käytöstä vuonna 2013. Hän sai kuuden kuukauden pituisen kilpailukiellon.IAAF Newsletter 147. 22.10.2013 Camarena-Williamsin mukaan hän oli käyttänyt ainetta hedelmällisyyshoitoihin. Hän sai lapsen vuonna 2014. == Ennätykset == === Ulkoradat === Laji Tulos Paikka Päivä Kuulantyöntö 20,18 m Pariisi 8. heinäkuuta 2011 === Sisäradat === Laji Tulos Paikka Päivä Kuulantyöntö 19,89 m NR Fayetteville 11. helmikuuta 2012 == Lähteet == Luokka:Yhdysvaltalaiset kuulantyöntäjät Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
Näyttöön perustuva politiikka

__NOTOC__ Näyttöön perustuva politiikka (engl. "evidence-based policy") tarkoittaa poliittista päätöksentekoa, jossa päätökset perustellaan objektiivisella tutkimustiedolla. Konsepti on sovellus näyttöön perustuvasta lääketieteestä, jossa luotettavimpana tietona pidetään satunnaistettujen vertailukokeiden tuloksia. Keskeisenä periaatteena näyttöön perustuvan päätöksenteon neuvonannossa on, että "neuvoja neuvoo, mutta päättäjä päättää"Raivio 2014, Viitattu 27.8.2015. Kaiken saatavilla olevan tutkimustiedon sisältäviä kirjallisuuskatsauksia tuottavista järjestöistä keskeisin on Campbell-verkostohttp://www.hfrp.org/evaluation/the-evaluation- exchange/issue-archive/evaluation-methodology/what-is-the-campbell- collaboration-and-how-is-it-helping-to-identify-what-works Viitattu 19.12.2015. Sen sisarjärjestö Cochrane-verkoston on ensisijainen taho lääketieteen hoitojen toimivuuden arvioinnissahttp://finland.cochrane.org/fi Viitattu 19.12.2015. Suomessa Valtion taloudellinen tutkimuskeskus (VATT) tuottaa tutkimustietoa talouspoliittisen päätöksenteon ja sen vaihtoehtoja koskevan keskustelun tueksi, EU-tasolla mm. Euroopan komission alainen yhteistutkimuslaitos (Joint Research Center, JRC) tuottaa ja välittää tutkimustietoa päätöksentekijöillehttps://ec.europa.eu/jrc/en/about Viitattu 28.8.2015, globaalilla tasolla maailmanpankki tuottaa ja välittää tutkimustietoa valtioiden päätöksentekijöillehttp://www.worldbank.org/en/topic/evidencebasedpublicpolicy Viitattu 28.8.2015. == Katso myös == * Politiikkaan perustuva näyttö * Komitea * Tiedevastaisuus == Lähteet == == Kirjallisuutta == * * * * * * * == Aiheesta muualla == * Valtioneuvoston selvitys- ja tutkimustoiminta * Mäkisalo-Ropponen vaatii paluuta faktaan perustuvaan päätöksentekoon – ”Hallituksen sotesekoilu olisi voitu välttää” Sosiaalidemokraatit 03.6.2018. Luokka:Julkishallinto Luokka:Päätöksenteko Luokka:Tutkimus
Bates Motel (televisiosarja)

Bates Motel on yhdysvaltalainen jännitysdraamasarja, jonka ovat kehittäneet Carlton Cuse, Kerry Ehrin ja Anthony Cipriano. Bates Motel on nykyaikaan sijoittuva esiosa Alfred Hitchcockin elokuvalle Psyko (1960), ja se kertoo Norman Batesin ja hänen äitinsä Norman elämästä ennen elokuvan tapahtumia. Bates Motel alkoi A&E-kanavalla; vuonna 2013. Tuottajat paljastivat vuoden 2016 Comic-Conissa, että sarja päättyisi viidennen tuotantokauden jälkeen. Se esitettiin keväällä 2017. Sarjaa tehtiin kaikkiaan 50 jaksoa. ==Lähteet== ==Aiheesta muualla== * Luokka:2010-luvun yhdysvaltalaiset draamasarjat Luokka:A&E;:n televisio-ohjelmat Luokka:Televisiosarjat kuvitteellisista sarjamurhaajista
Bates Motel

Bates Motel voi tarkoittaa seuraavia: * Bates Motel, Norman Batesin omistama motelli Robert Blochin romaanissa Psyko sekä sen elokuva- ja televisiosovituksissa * Bates Motel, Psyko-elokuvasarjan spin-off- televisioelokuva vuodelta 1987 * Bates Motel, Psyko-elokuvaan perustuva televisiosarja vuosilta 2013–2017.
Christeyns

Christeyns NV on belgialainen, kansainvälisesti toimiva kemianteollisuusyritys, joka on erikoistunut ammattikäyttöön tarkoitettuihin pesu-, puhdistus- ja desinfiointiaineisiin. Lisäksi yritys kehittää ja markkinoi pesulatoimintaan liittyviä laitteita. Christeynsin asiakkaita ovat pesulat, elintarviketeollisuus, sairaalat ja siivousliikkeet.Pesuaineita - Christeyns Nordic, Pesuaineita.fi, viitattu 28.8.2015. Christeynsin tytäryhtiö Oscrete tuottaa kemikaaleja sementtiteollisuudelle ja tytäryhtiö Govi teollisuuskemikaaleja monille toimialoille. ==Historiaa== Christeyns sai alkunsa Jules Robert Christeynsin Belgian Gentiin vuonna 1946 perustamasta saippuatehtaasta. Vuonna 1989 yritys siirtyi Bostoenin perheen omistukseen, ja 1990-luvun puolivälissä yritys alkoi laajentua ympäri Eurooppaa lähinnä yritysostoin. Vuonna 1998 se hankki brittiläisen Oils & Soaps Ltd:n, ja vuonna 2005 Johnson Diversey -yhtiön pesulasektorin liiketoiminnan. Vuonna 2010 Christeyns laajensi toimialaansa elintarvikehygieniaan ja vuonna 2012 sairaalahygieniaan ostamalla vuonna 1910 perustetun ranskalaisen Laboratoire Phagogène -yhtiön.History , Christeyns, viitattu 28.8.2015. thumb|Christeynsin Blan-valkaisujauhetta. Christeynsillä on tytäryhtiöitä 26 maassa. Turussa toimivan Christeyns Nordic Oy Ab:n liikevaihto vuonna 2014 oli noin 3,4 miljoonaa euroa ja henkilöstömäärä 13.Christeyns Nordic Ab Oy , Taloussanomien Yrityshaku, viitattu 28.8.2015. ==Lähteet== Luokka:Belgialaiset yritykset Luokka:Kemianteollisuusyhtiöt
Pohjoinen alue (Malawi)

Pohjoinen alue on yksi Malawin aluejaon kolmesta ylimmän tason hallintoalueesta. Hallintoalueen pinta-ala on 26 931 neliökilometriä. Se rajoittuu etelässä Malawin Keskiseen alueeseen, lännessä Sambiaan, pohjoisessa Tansaniaan ja idässä Malawijärveen. Hallinnollinen keskus on Mzuzun kaupunki (133 900 as., 2008, 2014 ennuste: 209 100). Pohjoinen alue jaetaan aluehallinnon toisella tasolla kuuteen piirikuntaan. Kaksi Mosambikin rannikolla eksklaavina sijaitsevaa Malawijärven saarta muodostaa yhden alueen piirikunnista (Likoma). Pohjoisen alueen piirikunnat ovat: :* Chitipa, 4 288 km², 179 072 as. (2008), :* Karonga, 3 355 km², 272 789 as., :* Likoma, 18 km², 10 445 as., :* Mzimba, 10 382 km², 724 873 as., (Mzuzun kaupunki 48 km², 133 900 as.) :* Nkhata Bay, 4 071 km²,213 779 as. ja :* Rumphi, 4 769 km², 169 112 as. Alueen väkiluku on kehittynyt väestönlaskentojen mukaan seuraavasti: 648 900 as. (1977), 911 800 as. (1987), 1 233 600 as. (1998), 1 708 900 as. (2008). Vuoden 2012 väkilukuarvio oli as. ja vuodelle 2014 arvio oli 2 090 600 asukasta. ==Lähteet== Luokka:Malawin alueet
Keskinen alue (Malawi)

Keskinen alue on yksi Malawin aluejaon kolmesta ylimmän tason hallintoalueesta. Se rajoittuu kaakossa Malawin Eteläiseen alueeseen, lounaassa Mosambikiin, lännessä Sambiaan, pohjoisessa Pohjoiseen alueeseen sekä idässä Malawijärveen, jonka vastarannalla on Mosambikin aluetta. Hallintoalueen pinta-ala on 35 592 neliökilometriä. Hallinnollinen keskus on maan pääkaupunki Lilongwe (674 448 as., 2008, 2014 ennuste: 978 800). Aluehallinnon toisella tasolla Keskinen alue jaetaan yhdeksään piirikuntaan: :* Dedza :* Dowa :* Kasungu :* Lilongwe :* Mchinji :* Nkhotakota :* Ntcheu :* Ntchisi :* Salima Väkiluku on kehittynyt väestönlaskentojen mukaan seuraavasti: 2 143 700 as. (1977), 3 111 000 as. (1987), 4 066 300 as. (1998) ja 5 510 200 as. (2008). Vuoden 2012 väkilukuarvio oli 5 941 700 as. ja vuodelle 2014 arvio oli 6 824 200 asukasta. ==Lähteet== Luokka:Malawin alueet
Sealed Air

Sealed Air Corporation on yhdysvaltalainen pörssiyhtiö, jonka toimialana on pakkausteollisuus. Sen päätuotteita ovat Cryovac-elintarvike­pakkaukset ja Bubble Wrap -kuplamuovi­tuotteet. Aiemmin yritykseen kuuluivat myös Diversey- puhdistus­tuotteet (ent. Johnson Diversey), kunnes syyskuussa 2017 Bain Capital -pääomasijoitusyhtiö osti Diverseyn ja teki siitä itsenäisen yrityksen. ==Historiaa== Sealed Air -yhtiön perustajia olivat yhdysvaltalainen insinööri Alfred W. Fielding ja sveitsiläinen keksijä Marc A. Chavannes, jotka keksivät kuplamuovin 1957. Keksintö syntyi puolivahingossa, kun tarkoitus oli kehittää uudenlainen, paperitapettia helpommin irtoava muovitapetti. Kuplamuovia myytiin aluksi kasvihuoneiden valoa läpäiseväksi lämmöneristemateriaaliksi, kunnes sille löydettiin käyttöä pakkausten pehmusteena. Saadakseen pääomaa tuotekehitykseen he listasivat vuonna 1960 perustamansa Sealed Air -yhtiön pörssiin. Aluksi AirCap-nimellä myyty kuplamuovi kärsi tyhjenevistä kuplista, kunnes valmistustekniikka saatiin kuntoon. Kuplamuovi lisäsi suosiotaan pakkausalalla 1960-luvun lopulta alkaen. Kuplamuoville löydettiin sovelluskohde myös ulkouima-altaiden peitteenä, joka päästää lämmittävät auringonsäteet altaan veteen mutta estää veden ja sen hoitokemikaalien haihtumista.Sealed Air Corporation, International Directory of Company Histories 2004. Viitattu 28.8.2015. 1970-luvun alussa yhtiö keksi laminoida kuplamuovia voimapaperisten postituskuorien sisäpintaan ja alkoi markkinoida pehmustettuja postituskuoria nimellä Mail Lite ja Bubble-Lite. Vuonna 1973 lanseerattu Poly-Mask, paineelle herkkä polyetyleenikalvo herkkien pintojen suojaukseen, oli yhtiön ensimmäinen kuplamuovitekniikan ulkopuolinen tuote. Vuonna 1973 Sealed Air eteni Euroopan markkinoille ostamalla ranskalaisen Sibco Universal -yhtiön. Vuonna 1977 yritys laajensi pakkauspehmustetoimintaansa ostamalla Instapak-yhtiön, joka valmisti keksimäänsä pakkauksen tyhjän tilan muotoon laajenevaa täytevaahtoa.Pakkaustäyte Instapak Quick, Hexaplan Oy, viitattu 28.8.2015. 1980-luvulta alkaen Sealed Air eteni yritysostoin myös elintarvikepakkausalalle, ja suuri askel tähän suuntaan oli Cryovac- pakkaustoimialan osto W.R. Grace & Companyltä vuonna 1998. ==Lähteet== Luokka:Yhdysvaltalaiset kemianteollisuusyhtiöt Luokka:Yhdysvaltalaiset pörssiyhtiöt Luokka:Pakkaustekniikka
10 000 metrin juoksu yleisurheilun maailmanmestaruuskilpailuissa

10 000 metrin juoksumatkalla ovat Yleisurheilun MM-kilpailuissa parhaiten menestyneet etiopialaiset ja kenialaiset juoksijat. Eniten maailmanmestaruuksia ovat saavuttaneet Etiopian Haile Gebreselassie ja Kenenisa Bekele, molemmat ovat voittaneet MM-kultaa neljästi. Naisten matkalla menestynein urheilija on kolme MM-kultaa voittanut Etiopian Tirunesh Dibaba. == Mitalistit == === Miehet === === Naiset === == Lähteet == Luokka:10 000 metrin juoksu yleisurheilun MM-kilpailuissa
Yleisurheilun maailmanmestaruuskilpailut 1983 – miesten 10 000 m

10 000 metrin juoksu vuoden 1983 Yleisurheilun MM-kilpailuissa juostiin 7.–9. elokuuta. Kilpailuihin otti osaa 36 urheilijaa. Alkuerät juostiin 7. elokuuta ja loppukilpailu 9. elokuuta. Alkueristä loppukilpailuun selviytyi 18 juoksijaa. Maailmanmestaruuden voitti Italian Alberto Cova. ==Tulokset== Sija Urheilija Aika 28.01,04 28.01,18 28.01,26 4\. 28.01,37 5\. 28.01,93 6\. 28.06,78 7\. 28.07,53 8\. 28.09,05 9\. 28.09,92 10\. 28.11,13 11\. 28.11,57 12\. 28.15,03 13\. 28.17,28 14\. 28.18,39 15\. 28.34,46 16\. 28.42,61 17\. 28.48,42 -- DNS == Lähteet == Luokka:Yleisurheilun maailmanmestaruuskilpailut 1983
Mestarien liigan kauden 2015–2016 lohkovaihe

Jalkapallon Mestarien liigan kauden 2015–2016 lohkovaiheen ottelut alkoivat 15. syyskuuta ja loppuivat 9. joulukuuta 2015.Regulations of the UEFA Champions League 2015/16 Season UEFA. Viitattu 28.8.2015. == Arvonta == Lohkovaiheen arvontatilaisuus suoritettiin 27. elokuuta 2015 Monacossa alkaen kello 18.45 (UTC+2).Group stage draw UEFA. Viitattu 29.8.2015. Joukkueet oli jaettu neljään samansuuruiseen arvontakoriin seuraavin perustein:Champions' bonus for group stage draw UEFA. Viitattu 29.8.2015. * Ensimmäiseen koriin oli sijoitettu UEFA:n maapisterankingin mukaan seitsemän kärkimaan kansallisen sarjan mestarit. Hallitseva mestarijoukkue Barcelonan oltua myös oman kansallisen sarjansa mestari, koriin nostettiin maapisterankingtaulukon mukaan kahdeksannella sijalla olevan maan mestari. * Koreihin kaksi, kolme ja neljä joukkueet olivat jaoteltu seurajoukkuerankingpisteiden mukaan.Club coefficients 2014/15 UEFA. Viitattu 29.8.2015. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.Emergency Panel decisions UEFA. Viitattu 6.9.2014. Seuraavat 32 joukkuetta selviytyivät lohkovaiheeseen:2014/15 UEFA Champions League participants UEFA. Viitattu 28.8.2014. {| class="wikitable" Joukkue Pisteet Barcelona 164.999 Chelsea 142.078 Bayern München 154.883 Juventus 95.102 Benfica 118.276 Paris Saint-Germain 100.483 Zenit Pietari 90.099 PSV Eindhoven 58.195 == Lohkot == Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2015–2016 ensimmäiselle pudotuspelikierrokselle ja neljänneksi sijoittuvat putoavat pois. Jos lohkoissa päädytään tasapisteisiin, lohkosijoitukset ratkaistaan seuraavasti: # joukkueiden keskinäisten otteluiden pisteet # joukkueiden keskinäisten otteluiden maaliero # joukkueiden keskinäisten otteluiden tehdyt maalit # joukkueiden keskinäisten otteluiden vierasmaalit # joukkueiden kaikkien otteluiden maaliero # joukkueiden kaikkien otteluiden tehdyt maalit # joukkueiden kaikkien otteluiden vierasmaalit # joukkueiden kaikkien otteluiden voitot # joukkueiden kaikkien otteluiden vierasvoitot # vähiten kurinpidollisia pisteistä kaikista otteluista (keltainen kortti = 1 ja punainen kortti = 3) # UEFA:n oma rankinglista ===Lohko A=== * * * * * * * * * * * * * * * ===Lohko B=== * * * * * * * * * * * * * * * ===Lohko C=== * * * * * * * * * * * * * * * ===Lohko D=== * * * * * * * * * * * * * * * ===Lohko E=== * * * * * * * * * * * * * * * ===Lohko F=== * * * * * * * * * * * * * * * ===Lohko G=== * * * * * * * * * * * * * * * ===Lohko H=== * * * * * * * * * * * * * * * == Lähteet == Luokka:Mestarien liiga Luokka:Jalkapallosarjojen kausi 2015–2016/2016
Henryk Cegielski

Henryk Sylwester Cegielski (31. joulukuuta 1945 Leszno – 4. helmikuuta 2015 Luxemburg) oli puolalainen koripalloilija. Cegielski saavutti Puolan maajoukkueessa EM-pronssia Suomesta 1967. Kesäolympialaisissa hän sijoittui Puolan maajoukkueessa kuudenneksi Méxicossa 1968. Vuoden 1967 EM-kilpailujen ja MM-kilpailujen lisäksi hän pelasi EM-kilpailuissa vuosina 1969 ja 1971.FIBA ArchiveOlympics at Sports-Reference.com Cegielski kuoli Luxemburgissa 69-vuotiaana 4. helmikuuta 2015.http://www.sport.pl/koszykowka/1,64947,17361820,Henryk_Cegielski_nie_zyje__Koszykarz_byl_olimpijczykiem.html#BoxSportLink == Lähteet == * Profiili Puolan olympiakomitea * Henryk Cegielski Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1945 syntyneet Luokka:Vuonna 2015 kuolleet
Strategic Simulations

Strategic Simulations, Inc. (SSI) oli yhdysvaltalainen tietokonepelien julkaisija, joka julkaisi yli sata peliä vuodesta lähtien. Yhtiön perusti Joel Billings.Powell, Jack. ”War Games: The story of SSI”. Classic Computer Magazine Archives SSI keskittyi etenkin sota- ja strategiapeleihin ja myöhemmin fantasiaroolipeleihin ja simulaattoreihin. Pääosa ensimmäisistä julkaistuista peleistä oli tarkoitettu Apple II -koneelle, mutta myös Commodore 64 ja TRS-80 -pelejä julkaistiin lukuisia. Myöhemmin alustaksi tulivat Atari ST, Amiga, MS-DOS ja Windows. Vuonna 1987 SSI sai Tactical Studies Rulesilta (TSR) lisenssin Dungeons & Dragons (AD&D;)-peleihin ja julkaisi sarjassa noin 30 peliä alkaen Pool of Radiancesta vuonna 1988. SSI:llä oli myös Warhammer 40,000 -lisenssi. SSI kehitti ja julkaisi AOL:n, Stormfront Studiosin ja AD&D-lisenssihaltijan; TSR:n kanssa 1991 Neverwinter Nights -roolipelin, joka oli ensimmäinen graafinen monen pelaajan verkkoroolipeli. Peli toimi vain AOL:n palvelussa ja käytti samaa Gold Box -pelimoottoria kuin SSI:n AD&D-pelit.; Vuonna 1994 yhtiö julkaisi suuren suosion saavuttaneen Panzer General -pelin, jolle luotiin lähes kymmenen jatko- tai rinnakkaisosaa (Allied General, Pacific General, Fantasy General, Panzer General II, jne.) Vuonna 1995 julkaistiin Steel Panthers -peli, joka sai kaksi jatko-osaa. SSI:n julkaisemia simulaattoreita olivat mm. Silent Hunter ja Silent Hunter II sekä Su-27 Flanker ja Flanker 2.0. SSI:n osti 1994 Mindscape, sittemmin Mattel ja vuonna 2001 Ubisoft. Ubisoft on luopunut nimen käytöstä. == Pelit == Yhtiön ensimmäinen julkaisu oli Computer Bismarck vuonna . ==Lähteet== == Aiheesta muualla == * Profiili MobyGamesissä Luokka:Entiset yhdysvaltalaiset videopeliyritykset
Waldemar Kozak

Waldemar Kozak (s. 17. toukokuuta 1948 Lublin) on puolalainen kilpauransa päättänyt koripalloilija. Kozak saavutti Puolan maajoukkueessa EM-pronssia Suomesta 1967. Kesäolympialaisissa hän sijoittui Puolan maajoukkueessa kymmenenneksi Münchenissä 1972. Vuoden 1967 lisäksi hän pelasi EM-kilpailuissa vuosina 1969 ja 1971.FIBA ArchiveOlympics at Sports-Reference.com == Lähteet == * Profiili Puolan olympiakomitea * Waldemar Kozak Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Puolalaiset koripalloilijat Luokka:Vuonna 1948 syntyneet Luokka:Elävät henkilöt
Joseph L. Hogg

Joseph Lewis Hogg (13. syyskuuta 1806 – 16. toukokuuta 1862) oli poliitikko Teksasista. Hänen poikansa oli Teksasin kuvernööri Jim Hogg. Hogg syntyi Morgan County, Georgiassa ja muutti perheensä mukana Alabamaan vuonna 1818. Hän opiskeli lakia. Vuonna 1839 hän muutti Texasiin, minne perusti lakifirman. Hänet valittiin Texasin kongressiin, missä palveli vuosina 1843–1844. Hän puolusti Yhdysvaltain laajenemista, ja hänet valittiin Texasin senaattiin vuonna 1846. Meksikon ja Yhdysvaltain sodan sytyttyä hän erosi tästä tehtävästä ja värväytyi Texas Mounted Volunteersiin joka oli mukana Monterreyn taistelussa. Hänet valittiin Texasin valtiokonventtiin vuonna 1860, ja hän äänesti unionista eroamisen puolesta. Hoggin erottua tehtävästä hänestä tuli kapteeni kolmannessa Texasin ratsuväessä. Texasin kuvernööri Edvard Clark nimitti hänet everstiksi. Luokka:Yhdysvaltojen sisällissodan etelävaltioiden kenraalit Luokka:Vuonna 1806 syntyneet Luokka:Vuonna 1862 kuolleet
Tuulaniemi

Tuulaniemi on paikannimi Kemijärven Luusuassa, ja se on myös suomalainen sukunimi. Sukunimi esiintyi ensimmäisen kerran Kemijärven rippikirjassa 1700-luvun alkupuolella.sukuhistoria.Kemijärvi > rippikirja, 1746-1752 > 2: Ulconiemi Elokuussa 2015 Tuulaniemi oli väestörekisterikeskuksen mukaan sukunimenä 74 miehellä ja 61 naisella. Suomessa näistä asui 123 ja ulkomailla 12. ==Lähteet== Luokka:Sukunimet
Lü Xiuzhi

Lü Xiuzhi (, s. 26. lokakuuta 1993 Chuzhou) on kiinalainen kävelijä. Hän edustaa Anhui Province Athletic Teamia ja on pituudeltaan 160 cm. Lü sijoittui 20 kilometrin kävelyssä 2012 kävelyn maailmancupissa kolmanneksi. Lontoon olympialaisissa hän sijoittui alun perin viidenneksi, mutta nousi myöhemmin pronssimitalistiksi Jelena Lašmanovan ja Olga Kaniskinan dopinghylkäysten jälkeen. Lü oli 2014 maailmancupissa kuudes ja voitti kultaa Aasian kisoissa Incheonissa ajalla 1.31.06. Hän käveli Aasian ennätyksen 1.25.12 Pekingissä 20. maaliskuuta 2015. Hän sai MM-hopeaa Pekingissä 2015 samalla ajalla 1.27.45 kuin kilpailun voittanut Liu Hong. Hän kuului Kiinan joukkueeseen, joka voitti 20 kilometrin kävelyn joukkuemaailmanmestaruuden Roomassa 2016. Henkilökohtaisessa kilpailussa hän oli viides. Lü saavutti Rio de Janeiron olympialaisissa 2016 pronssia 20 kilometrin kävelyssä ajalla 1.28.42. Lontoon MM-kilpailuissa 2017 hänet hylättiin. == Henkilökohtaiset ennätykset == === Ulkoradat === Laji Aika Paikka Päivä 10 kilometrin kävely 43.16 Lontoo 11. elokuuta 2012 20 kilometrin kävely 1.25.12 Peking 20. maaliskuuta 2015 == Lähteet == Luokka:Kiinalaiset kävelijät Luokka:Kiinalaiset olympiamitalistit Luokka:Vuonna 1993 syntyneet Luokka:Elävät henkilöt
Ljudmyla Oljanovska

Ljudmyla Oljanovska (, s. 20. helmikuuta 1993) on ukrainalainen kävelijä. Vuonna 2012 Oljanovska sijoittui kävelyn maailmancupissa 10 kilometrin kävelyssä viidenneksi. Samana vuonna hän oli Barcelonan alle 20-vuotiaiden MM- kilpailuissa 10 000 metrin ratakävelyssä neljäs. Vuonna 2013 Oljanovska oli toinen 20 kilometrin kävelyssä Tampereen alle 23-vuotiaiden EM-kisoissa. Saman vuoden Moskovan MM-kilpailuissa hän oli matkalla 12:s. Vuonna 2014 Oljanovska oli kävelyn maailmancupissa 20 kilometrillä seitsemäs. Zürichin EM- kilpailuissa hän sai hopeaa 20 kilometrin kävelyssä ajalla 1.28.07. Alle 23-vuotiaiden EM-kilpailuissa Tallinnassa 2015 Oljanovska oli kolmas ajalla 1.28.41. Saman vuoden Pekingin MM-kilpailuissa hän saavutti pronssia ajalla 1.28.13. Oljanovska jäi kiinni dehydrokloorimetyylitestosteronin käytöstä 8. marraskuuta 2015 suoritetussa dopingtestissä, ja sai neljän vuoden kilpailukiellon ajalle 30. marraskuuta 2015 – 29. marraskuuta 2019. Hän palasi kilpailuihin vuonna 2020 ja sijoittui vuodelle 2021 siirretyissä Tokion olympialaisissa 20 kilometrin kävelyssä 43:nneksi. Seuraavana vuonna hän keskeytti saman matkan Eugenen MM-kilpailuissa ja sijoittui neljänneksi Münchenin EM-kilpailuissa ajalla 1.29.46. Budapestin MM-kilpailuissa 2023 hän oli 20 kilometrin kävelyssä yhdestoista. Rooman EM-kilpailuissa 2024 hän sijoittui 20 kilometrin kävelyssä kolmanneksi. Hän nousi pronssisijalle kilpailun viime metreillä kun edellä ollut espanjalainen Laura García-Caro alkoi tuulettamaan ennen maaliviivan ylitystä ja Oljanovska ohitti hänet. == Henkilökohtaiset ennätykset == === Ulkoradat === Laji Aika Paikka Päivä 5 000 metrin kävely 20.15,71 Kiova 4. kesäkuuta 2014 10 000 metrin kävely 41.42,5 Mukatševe 1. marraskuuta 2014 10 kilometrin kävely 42.01 NR Suzhou 27. syyskuuta 2015 20 kilometrin kävely 1.27.09 NR Murcia 17. toukokuuta 2015 === Sisäradat === Laji Aika Paikka Päivä 3 000 metrin kävely 12.38,43 Kiova 11. tammikuuta 2013 5 000 metrin kävely 20.50,56 NR Kiova 20. tammikuuta 2024 * NR = maan ennätys == Lähteet == Luokka:Ukrainalaiset kävelijät Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1993 syntyneet Luokka:Elävät henkilöt
Almodovar

Almodovar tarkoittaa seuraavia: ==Paikka== * Almodôvar, kunta Portugalissa * Almodóvar del Campo, kaupunki Espanjassa Ciudad Realin maakunnassa * Almodóvar del Pinar, kunta Espanjassa Cuencan maakunnassa * Almodóvar del Río, kunta Espanjassa Córdoban maakunnassa ==Henkilöitä== * Agustín Almodóvar, espanjalainen elokuvatuottaja ja Pedro Almodóvarin veli * Pedro Almodóvar (s. 1949), espanjalainen elokuvantekijä ja Agustin Almodóvarin veli
Haukkala (Jyväskylä)

Haukkala on alue Jyväskylässä Tuomiojärven länsirannan ja Laajavuorentien välissä Kortepohjan pohjoispuolella. Alueen pohjoisosassa on Haukkalanrannan uudella vuosituhannella rakennettu omakotialue, joka on vanhaa maanviljelysasuinaluetta.http://www3.jkl.fi/tekpa/toto/images/Haukkalanranta/Haukkalanrannan%20rakennustapaohjeistus.pdfhttp://www3.jkl.fi/tekpa/toto/images/Haukkalanranta/Kaavamaaraykset.pdf Haukkalassa sijaitsi aikaisemmin Haukkalan sairaala ja Haukkalan koulu (erityiskoulu)http://www.peda.net/veraja/jsvpo/yhteistyo ja alueella toimi myös oppimis- ja ohjauskeskus Valteri, jolle valmistui uudet tilat Kukkumäkeen tammikuussa 2016. Entisen sairaalan alueelle rakennettua asuinaluetta kutsutaan virallisissa yhteyksissä Pikku-Haukkalaksi(itä-Haukkala). == Lähteet == Luokka:Kortepohja
Eurooppa-liigan kauden 2015–2016 lohkovaihe

Jalkapallon Eurooppa-liigan kauden 2015–2016 lohkovaiheen ottelut alkoivat 17. syyskuuta ja loppuivat 10. joulukuuta 2015. ==Arvonta== Arvonta suoritettiin Grimaldi Forumissa, Monacossa 28. elokuuta 2015. ===Arvontakorit=== Arvontakori 1 Schalke 04 Borussia Dortmund Basel Napoli Tottenham Hotspur Ajax Villarreal Rubin Kazan Athletic Bilbao Sporting CP Marseille Dnipro Dnipropetrovsk Arvontakori 2 Braga Fiorentina Lazio Anderlecht Liverpool AZ Viktoria Plzeň Club Brugge PAOK Celtic Beşiktaş APOEL Arvontakori 3 Monaco Sparta Praha Fenerbahçe Legia Varsova Bordeaux Lech Poznań Slovan Liberec Lokomotiv Moskova Saint-Étienne Augsburg Rapid Wien Krasnodar Arvontakori 4 Partizan Asteras Tripoli Belenenses Rosenborg Karabah Molde Dinamo Minsk Groningen Sion Midtjylland Skënderbeu Korçë Qəbələ ==Lohkot== Otteluajat ovat ennen päivää 5. marraskuuta UTC+2, tämän jälkeen UTC+1. ===Lohko A === \----- \----- \----- \----- \----- ===Lohko B === \----- \----- \----- \----- \----- ===Lohko C === \----- \----- \----- \----- \----- ===Lohko D === \----- \----- \----- \----- \----- Ottelu Bruggen ja Napolin välillä pelattiin suljettujen ovien takana johtuen Pariisin terrori-iskuista. ===Lohko E === \----- \----- \----- \----- \----- ===Lohko F === \----- \----- \----- \----- \----- ===Lohko G === \----- \----- \----- \----- \----- Dnipron ja Napolin välinen ottelu pelattiin suljettujen ovien takana UEFA:n rangaistua Dniproa. ===Lohko H === \----- \----- \----- \----- \----- ===Lohko I === \----- \----- \----- \----- \----- ===Lohko J === \----- \----- \----- \----- \----- ===Lohko K === \----- \----- \----- \----- \----- ===Lohko L === \----- \----- \----- \----- \----- ==Lähteet== Luokka:Eurooppa-liiga Luokka:Jalkapallosarjojen kausi 2015–2016/2016
Qəbələ FK

Qəbələ Futbol Klubu on azerbaidžanilainen jalkapalloseura Qəbələn kaupungista. Seura pelaa Azerbaidžanin valioliigassa, joka on maan korkein sarjataso. Qəbələ on pelannut kahdesti Eurooppa-liigassa. Kaudella 2014–2015 se hävisi ensimmäisellä karsintakierroksella NK Široki Brijegelle. Kaudella 2015–2016 seura eteni lohkovaiheeseen voitettuaan karsintakierroksilla Tbilisin Dynamo, FK Čukaričkin, Apollon Limassolin ja Panathinaikosin. ==Lähteet== Luokka:Azerbaidžanilaiset jalkapalloseurat Luokka:Vuonna 2005 perustetut urheiluseurat
Sylvia Cheeseman

Sylvia Cheeseman (19. toukokuuta 1929 Richmond) on brittiläinen pikajuoksija. Hän osallistui urallaan kaksiin olympialaisiin vuosina 1948 ja 1952. Hän saavutti olympiapronssia Helsingin olympialaisissa 1952 4 × 100 metrin viestissä. Hän osallistui kummassakin olympialaisissa myös 200 metrin yksilökilpailuun jääden Helsingissä puolivälieriin ja Lontoossa välieriin. ==Lähteet== Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1929 syntyneet Luokka:Elävät henkilöt
June Foulds

June Foulds (myöh. June Paul, 13. kesäkuuta 1934 Shepherd's Bush, Lontoo – 6. marraskuuta 2020) oli brittiläinen pikajuoksija. Foulds osallistui urallaan kaksiin olympialaisiin: Helsingissä 1952 ja Melbournessa 1956. Helsingissä Foulds osallistui 100 metrin juoksuun, jossa jäi toiselle kierrokselle. Hän osallistui myös 4 x 100 metrin viestiin, jossa saavutti olympiapronssia. Melbournessa Foulds osallistui kolmeen lajiin: 100 metrin juoksussa hän jäi välieriin, 200 metrin juoksussa hän sijoittui viidenneksi ja viestijoukkueessa hän saavutti olympiahopeaa. Viitattu 1.1.2021 Brysselin EM-kilpailuissa 1950 Foulds saavutti 100 metrin juoksussa pronssia 16 vuoden, kahden kuukauden ja 12 päivän ikäisenä. Kaksi päivää myöhemmin hän voitti kultaa 4 × 100 metrin viestijuoksussa. Foulds oli kolmesti naimisissa. Hänen ensimmäinen puolisonsa oli olympiamiekkailija Raymond Paul ja toinen laulaja Ronnie Carroll. Fouldsin ja Paulin poika Steven Paul oli myös olympiatason miekkailija. == Lähteet == Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1934 syntyneet Luokka:Vuonna 2020 kuolleet
Lagercrantz

Lagercrantz myös: Lagerkrants, Lagerkrantz, Lagerkrans ja Lagerkranz on eri muodoissa Suomessa ja Ruotsissa käytössä oleva sukunimi Siirry kirjaimeen → A B C D E F G H I J K L M N O P Q R S T U V W X Y Z Å Ä Ö __NOTOC__ ===A=== *Agneta Lagercrantz (s. 1956), toimittaja ja kirjailija *Anita Lagercrantz- Ohlin (s. 1926), toimittaja ja kirjailija *Anne Lagercrantz (s. 1973), toimittaja *Arne Lagercrantz (1915–1973), elokuvaaja *Arvid Lagercrantz (s. 1942), kirjailija, toimittaja, radiojohtaja *Ava de Lagercrantz (1862–1938), taiteilija ===B=== *Bengt Lagercrantz (1877–1924), ampuja *Bengt Lagercrantz (1918–2008), tehtaanisännöitsijä *Bo Lagercrantz (1918–1993), museonjohtaja, kirjailija *Bror Lagercrantz (1894–1981), tehtaanisännöitsijä ===C=== *Carl Lagercrantz (1788–1859), tilanomistaja, kruununvouti *Carl Lagercrantz (1846–1897), eversti, tilanomistaja, kirjailija *Carl Lagercrantz (1883–1967), pankinjohtaja *Carl Lagercrantz (1898–1961), sotilas, tilanomistaja, kirjailija *Carl Lagercrantz (1917–2004), fyysikko *Carl Otto Lagercrantz (1683–1746), sotilas, poliitikko *Carl-Ludvik Lagercrantz (1916–1982), kuvanveistäjä, keraamikko, lasimosaiikkitaiteilija ===D=== *David Lagercrantz (s. 1962), toimittaja, kirjailija ===E=== * Eliel Lagercrantz (1894–1973), kielitieteilijä ===G=== *Gustaf Lagercrantz (1816–1867), sotilas, valtiovarainministeri *Gustaf Lagercrantz (1879–1973), pankkimies ===H=== *Henric Lagercrantz (1891–1987), eversti, tilanomistaja, kirjailija *Herman Lagercrantz (1859–1945), diplomaatti, tehtaanisännöitsijä *Hugo Lagercrantz (s. 1945), lastenlääkäri, professori ===J=== *Jacob Lagercrantz (s. 1937), pankinjohtaja, linnanvouti ===K=== *Karl Olof Lagerkrans (1903–1966), säveltäjä ja kapellimestari ===L=== *Leo Lagercrantz (s. 1971), toimittaja *Lotta Lagercrantz (s. 1946), taiteilija ===M=== *Marika Lagercrantz (s. 1954), näyttelijä, ohjaaja *Martha Lagercrantz (1880–1963), taidemaalari ===O=== *Olof Lagercrantz (1911–2002), runoilija, kirjallisuustieteilijä, kriitikko ja päätoimittaja *Otto Lagercrantz (1868–1938), kreikan kielen professori, yliopistonlehtori ===L=== *Rose Lagercrantz (s. 1947), kirjailija *Rutger Lagercrantz (1917–2003), lastenlääkäri ===S=== *Siri Magnus- Lagercrantz (1875–1944), taiteilija *Stig Lagercrantz (1906–1994), yritysjohtaja *Sture Lagercrantz (1910–2001), etnografi ===W=== *Wilhelm Lagercrantz (1825–1886), sotilas ja säveltäjä ===Z=== *Zoia Lagerkrans (1903–1999), venäläis-ruotsalainen taiteilija
Heather Armitage

Heather Joy Armitage (17. maaliskuuta 1933 Colombo, Sri Lanka, myöh. Young) on entinen brittiläinen pikajuoksija. Armitage osallistui kaksiin olympialaisiin vuosina 1952 ja 1956. Helsingissä hän jäi 100 metrillä toiselle kierrokselle, mutta voitti olympiahopeaa 4x100 metrin viestissä. Melbournessa 100 metrillä Armitage oli finaalissa kuudessa, mutta jäi 200 metrillä välieriin. Hän saavutti olympiahopeaa jälleen 4x100 metrin viestissä. ==Lähteet== Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1933 syntyneet Luokka:Elävät henkilöt
Bentsyyliasetoni

Bentsyyliasetoni (C10H12O) on aromaattisiin ketoneihin kuuluva orgaaninen yhdiste. Yhdistettä käytetään hajusteissa ja orgaanisissa synteeseissä. ==Ominaisuudet== Huoneenlämpötilassa bentsyyliasetoni on väritöntä nestettä, jolla on miellyttävä makea ja kukkaismainen tuoksu. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja asetoniin. Luonnossa bentsyyliasetonia esiintyy haihtuvana kemikaalina kaakaopuussa (Theobroma cacao) ja Nicotiana attenuata -tupakkalajin kukissa meden komponenttina. N. attenuata -kasvin kukat eivät juurikaan tuota bentsyyliasetonia päiväsaikaan, mutta tuotanto kiihtyy illalla ja yöllä. Yhdiste toimii pölyttäjien kuten tupakkakiitäjän (Manduca sexta), viirukiitäjän (Hyles lineata), mustakurkkukolibrin (Archilochus alexandri) ja kettukolibrin (Selasphorus rufus) houkuttimena. Mesi sisältää myös karvaanmakuista nikotiinia, joka estää yhtä pölyttäjäyksilöä imemästä kaikkea mettä. ==Valmistus ja käyttö== Bentsyyliasetonia valmistetaan kondensoimalla emäksisissä olosuhteissa bentsaldehydiä ja asetonia, jolloin muodostuu bentsylideeniasetonia. Bentsylideeniasetoni voidaan pelkistää bentsyyliasetoniksi katalyyttisellä vedytyksellä. Bentsyyliasetonia käytetään sen miellyttävän kukkaismaisen tuoksun vuoksi hajusteena muun muassa saippuoissa. Siitä voidaan valmistaa myös hajusteina ja lääkeaineiden valmistuksessa käytettäviä kemikaaleja kuten sitronitriiliä, 4-fenyyli-2-metyyli-2-butanolia, 1-fenyyli-3-metyyli-3-pentanolia ja (R)-1-metyyli-3-fenyylipropyyliamiinia. ==Lähteet== Luokka:Aromaattiset yhdisteet Luokka:Ketonit
Alexandra Tavernier

Alexandra Tavernier (s. 13. joulukuuta 1993) on ranskalainen moukarinheittäjä. Vuonna 2011 Tavernier oli kuudes alle 20-vuotiaiden EM-kisoissa Tallinnassa. Barcelonan alle 20-vuotiaiden MM-kilpailuissa 2012 hän voitti kultaa. Zürichin EM-kisoissa 2014 Tavernier oli kuudes. Kesäkuussa 2015 Tavernier oli kolmas Euroopan joukkuemestaruuskilpailuiden Superliigassa ennätyksellään 74,04. Heinäkuussa hän voitti kultaa Tallinnan alle 23-vuotiaiden EM-kisoissa. Elokuussa Tavernier saavutti pronssia Pekingin MM-kilpailuissa tuloksella 74,02 metriä. Samojen kilpailujen karsinnassa hän heitti tuolloisen ennätyksensä 74,39 m. Tavernier sijoittui 11:nneksi Rio de Janeiron olympialaisissa 2016 ja 12:nneksi Lontoon MM-kilpailuissa 2017. Hän voitti kultaa Välimeren kilpailuissa 2018 tuloksella 73,67. Berliinin EM-kilpailuissa 2018 hän saavutti hopeaa Ranskan ennätystuloksella 74,78. Seuraavana vuonna hän voitti Euroopan joukkuemestaruuskilpailujen superliigan ja oli kuudes Dohan MM-kilpailuissa. Vuonna 2021 hän voitti Euroopan joukkuemestaruuskilpailut ja sijoittui neljänneksi Tokion olympialaisissa. Münchenin EM-kilpailuissa hän oli kahdestoista. Budapestin MM-kilpailuissa 2023 hän karsiutui loppukilpailusta. Tavernier heitti Ranskan ennätyksen 75,38 Salon-de-Provencessa 21. helmikuuta 2021. ==Lähteet== Luokka:Ranskalaiset moukarinheittäjät Luokka:Vuonna 1993 syntyneet Luokka:Elävät henkilöt
Rautainen palkkalaki

Rautainen palkkalaki on saksalaisen Ferdinand Lassallen 1800-luvulla luoma sovellutus teoriasta, jonka mukaan palkat asettuvat aina toimeentulon vähimmäistasolle. Lassalle muotoili sen englantilaisen David Ricardon esittämästä palkkateoreettisesta käsityksestä. Rautaisen palkkalain mukaan palkkojen noustessa matalimman elämiseen riittävän tason yläpuolelle väestö alkaa kasvaa niin nopeasti, että työvoiman määrän kasvun vaikutuksesta palkkataso alenee takaisin sellaiselle tasolle, että työntekijä perheineen tulee vain hyvin niukasti toimeenKodin suuri tietosanakirja, osa 11 vuodelta 1979, s. 282 tai parhaimmillaankin hän saavuttaa vain juuri ja juuri tason, mikä kyseisessä yhteiskunnassa vallitsevan tottumuksen mukaan on tarpeen.Iso tietosanakirja, osa 7 vuodelta 1934, palsta 859 Rautainen palkkalaki perustuu olettamukseen, jonka mukaan väestö kasvaa aina nopeammin kuin saatavilla olevien elintarvikkeiden määrä.http://www.askokorpela.fi/kansanta/raktoi/rato06/rato060s.htm 1900-luvulla huomattiin, ettei rautainen palkkalaki ollut toteutunut teollistuneissa maissa. Palkkojen nousuun liittyi syntyvyyden aleneminen. == Lähteet == Luokka:Taloustiede
Rasvaton rasva

Rasvaton rasva on rakenteeltaan ja käyttäytymisominaisuuksiltaan rasvaa muistuttavaa valmistetta, jonka tarkoituksena on korvata rasvaa ja siten alentaa elintarvikkeen rasvapitoisuutta. Niitä voidaan valmistaa sekä hiilihydraateista että valkuaisaineista.Factum, osa 6 vuodelta 2005, s. 175–176 Tunnetuin rasvaton rasva lienee Olestra, jonka on kehittänyt Procter & Gamble. Täydellistä rasvankorviketta ei toistaiseksi ole keksitty.http://kehittyvaelintarvike.fi/teemajutut/16-taydellista- rasvankorviketta-ei-ole-viela-keksitty == Lähteet == Luokka:Ravinto-oppi
Katutyttöjen laulu

Katutyttöjen laulu on alternative rock -yhtye Maj Karman Kauniiden Kuvien single, joka julkaistiin yhtyeen Metallisydän-albumilta. Se ilmestyi vuonna 2003 Megamania-levymerkillä. == Kappaleet == Kaikki kappaleet kirjoittanut Maj Karman Kauniit Kuvat. # # # == Kokoonpano == * Herra Ylppö – laulu * Häiriö – kitara, tuottaja, äänittäjä * V.V.V. – bassokitara * J. Savolainen – rummut * Jussi Reunamäki – kosketinsoitin === Tuotanto === * Ahti Impola – tuottaja, miksaaja * Minerva Pappi – masteroija * Herra Ylppö – kansikuva == Aiheesta muualla == * Katutyttöjen laulu discogs.com -sivustolla Luokka:Maj Karman kappaleet Luokka:Vuoden 2003 kappaleet